шега за Семейни
В магазин за детски играчки влязъл млад баща с малката си дъщеричка. След обстойно разглеждане на всички стоки, момиченцето споделило:
- Тати, тати! От всичко - най-много ми хареса голямата, спяща кукла! Ще ми я купиш ли?
Онзи отговорил:
- Страхувам се, че няма да мога!
Детето ококорило очички:
- Защо, бе, тати? Нямаш толкова парички ли?
Родителят въздъхнал:
- Въпросът - не е в паричките!
Последвал нов въпрос:
- Много е тежка ли? И не можеш да я носиш?
- А, бе - не е чак толкова тежка!
Невръстната умница направила догадка:
- Тая кукла служи за реклама на магазина ли?
Клиентът поклатил глава:
- И това - не е!
Дъщеричката изпаднало в пълно недоумение:
- Ами, тогава - защо, бе, тати? Защо не можеш да ми я купиш?
Тогава, бащата се навел и и прошепнал в ушенцето:
- Виж, сега, миличка... Работата е следната. Това не е никаква спяща кукла. Това е продавачката!